Opcions avançades per als comptes de Jabber i de Google Talk.
Shaun McCance
shaunm@gnome.org

Creative Commons Reconeixement-Compartir Igual 3.0

# Dades dels comptes de Jabber

Per connectar-se a la majoria de comptes de Jabber només fa falta el nom d'usuari i la contrasenya. Tot i així, per alguns comptes o tipus de xarxes haureu d'introduir informació addicional al secció Avançada. Normalment, no us farà falta utilitzar les opcions avançades. Vegeu per les instruccions generals de com afegir comptes.

Com que el Google Talk també és un tipus de compte de Jabber, les instruccions següents també serveixen.

# Es requereix encriptació (TLS/SSL)

# Ignora els errors del certificat SSL

Sempre que sigui possible, es xifren les comunicacions entre l'Empathy i el servidor de Jabber. Si no és possible, s'envien els missatges sense xifrar. Seleccioneu Es requereix encriptació per impedir que l'Empathy es comuniqui amb el servidor de Jabber si no es pot establir una comunicació xifrada.

Alguns servidors de Jabber xifren les dades amb certificats no vàlids o d'autoritats no reconegudes. Si confieu en el servidor al que us connecteu, podeu seleccionar Ignora els errors del certificat SSL per permetre la comunicació xifrada amb certificats no vàlids.

# Recurs

# Prioritat

Si teniu més d'una aplicació (en ordinadors diferents) connectats al mateix temps al mateix compte, podeu configurar un recurs per identificar de forma inequívoca cadascun d'ells. Per defecte l'Empathy utilitzarà Telepathy com a recurs.

Podeu establir la prioritat per especificar quina aplicació rebrà els missatges entrants dels contactes. Els missatges nous s'enviaran a l'aplicació que tingui la màxima prioritat.

# Sobreescriptura dels paràmetres del servidor

L'Empathy utilitza els paràmetres per defecte, basant-se en el nom d'usuari, per connectar-se al servidor de Jabber. Per alguns servidors de Jabber us caldrà introduir els paràmetres del servidor manualment. Aquests paràmetres els hauria de proporcionar el proveïdor de Jabber.